
Датум: 23.10.2026.године

На основу члана 17. став 3. и 7. Закона о јавним набавкама (“Службени гласник БиХ”, број: 39/14, 59/22 и 50/24), члана 59. став 1. тачка 18. Закона о локалној самоуправи („Службени гласник Републике  Српске” број: 97/16, 36/19, 62/21, 100/25 и 114/25) и члана 88. Статута општине Осмаци, („Службени гласник општине Осмаци“, број:3/17, 6/22 и 2/24), Начелник општине Осмаци,   д о н о с и
О Д Л У К У

о измјени Плана јавних набавки општине Осмаци за 2026. годину 

број:02-014-653/25 од 30.12.2025. године
I
Овом Одлуком приступа се измјена Плана јавних набавки општине Осмаци за 2026. годину број:02-014-653/25 од 30.12.2025. године у дијелу табеле „Радови“, под редним бројем 17. – „Друга фаза изградње спортско-туристичког и духовног комплекса „МЕКОТЕ““, на начин да се мијењају подаци у сљедећим колонама:

· У колони „Оквирни датум покретања поступка“, умјесто претходног датума „14.08.2026. године“. уписује се нови датум: „26.10.2026. године“.

· У колони „Оквирни датум закључивања уговора“, уписује се нови датум: „07.12.2026. године“.

II

Ова одлука о измјени Плана јавних набавки општине Осмаци за 2026. годину биће објављена на WЕБ-страници општине Осмаци и порталу Агенције за јавне набавке БиХ и саставни је дио Плана јавних набавки општине Осмаци за 2026. годину.
III

Ова одлука ступа на снагу даном доношења, а објавиће се у „Службеном гласнику општине Осмаци“.
О б р а з л о ж е њ е
Уговорни орган је у складу са чланом 17. Закона о јавним набавкама благовремено донио План јавних набавки Општине Осмаци за 2026. годину, број: 02-014-653/25 од 30.12.2025. године (у даљем тексту: План набавки). Наведеним чланом Закона прописано је да уговорни орган може отпочети поступак јавне набавке ако је набавка предвиђена у Плану набавки или када донесе посебну одлуку о измјени и допуни истог.

У Плану набавки, у дијелу табеле „Радови“, под редним бројем 17. – „Друга фаза изградње спортско-туристичког и духовног комплекса „МЕКОТЕ“, било је планирано оквирни датум покретања поступка дана  14.08.2026. године. Поступак предметне јавне набавке није започет у првобитно планираном року из објективних разлога, будући да одобрена финансијска средстваиз екстерних извора (Министарства пољопривреде, шумарства и водопривреде Републике Српске - Агенција за аграрна плаћања) у том периоду нису била дозначена нити стављена на располагање Општини.”
У међувремену, предметна финансијска средства у износу од 50.000,00 КМ су дозначена и постала су оперативна, чиме су се стекли сви предвиђени законски услови за почетак реализације. Сходно томе, извршена је корекција оквирног датума покретања поступка  јавне набавке са даном 26.10.2026. године.
На основу изложеног, одлучено је као у диспозитиву ове Одлуке.
                                                                                                                   Н А Ч Е Л Н И К
                                                                                                                 Радан Сарић, дипл.ек.
